
Înştiinţare. 


Rugăm pe toţi câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toți, cărora le ajunge în mâni această foaie îi 
rugăm să o cetească şi dacă o socot de potrivită 
trebuințelor țărănimii să o răspândească între oa- 
znenii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2 » 
Pe trei luni . . . . . . . 1» 


Banii să se trimită la Administrația revistei 
„Țara noastră“, Sibiiu — Nagyszeben. Asociațiune. 





Toți cărturarii noștri, mai ales cei în atingere apropiată 
cu țărănimea — preoții si învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — si snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim Sa a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 

ȚARA NOASTRĂ 


Revista poporală 
a „Asociaţimii veni literatura rom. Si cultura poporului ron" 

Abonamentul: aee si admini- 

Pe un an 4 cor, Stratia : 


Wa REDACTOR: 
ADUNAREA SECȚIUNILOR „ASOCLAȚIUNII.“ 

« Asociaţiunea», despre care s'a scris mai de multeori 
în această foaie, a stăruit în cursul timpului să-și întoc- 
mească astfel trebile, ca să poată fi cât mai de folos 
tuturor Românilor din patrie. 

Spre acest sfârșit la 1900, în adunarea sa ţinută la 
Băile-Herculane, şi-a. ales un număr de 25 de bărbaţi, 
cari să o ajute în lucrările ce ea trebuie să săvârșească 
pentru înaintarea poporului nostru. Aceşti 25 de bărbaţi 
împreună cu alți 25 aleşi din partea lor, se numesc cu 
două cuvinte «Secfiunile Asociaţiunii». 

Cinci dintre acești bărbați fac parte din <Secfiunea 
literară», alți 5 fac parte din «Secțiunea istorică», alţi 5 
compun «Secțiunea de științe», alţi 5 compun < Secțiunea 
școlară» şi în sfârşit alți 5 «Secțiunea economică». 

Fiecare din aceste 5 secțiuni se adună peste an 
odată sau mai de multeori și se sfătuiesc ce și cum e 
de făcut pentruca poporul nostru să înainteze mai cu 
spor spre tot lucrul bun. 

Odată întrun an, la jumătatea lunei lui lulie, ele 
se adună toate în Sibiiu şi tin asa numita Adunare a 
Secțiunilor. 

In timp de 7 ani, câți au ieu dela înființarea lor, 
secțiunile s'au sfătuit mereu cum și de ce să se apuce 
mai întâi. 

La sfatul şi cu ajutorul lor s'au urnit prelegerile ce 
au început să se tina acum în multe comune românești. 

Cu ajutorul lor se vor scrie pe viitor, şi s'au scris 
și până acum, cărți potrivite pentru oamenii în vârstă 
și pentru tineret. 

Cu ajutorul lor va trebui să ajungem la biblioteci 
bune în comunele noastre. 

Adunarea secţiunilor, ce s'a ţinut acum sunt două 
săptămâni (14 și 15 lulie n.) în Sibiiu, a dovedit prin felu- 
rimea şi temeinicia lucrărilor săvârşite și puse la cale, că 
și-a croit o potecă bună prin câmpul cel larg și puţin 
lucrat al culturei noastre. 

Să avem nădejde că această potecă se va lungi, 
lărgi și rămuri, ca cu timp să putem străbate cu înles- 
nire până în cel mai îndepărtat și ascuns colțișor al 
câmpului culturei noastre, dând pretutindeni îngrijirea 
trebuincioasă, și scoțând din părăginire și din umbră 
locurile ce au atâta lipsă de lumină și căldură. 


COMUNA VIITORUL“. 


“VIII. Banca împarte pomi și semințe de legumi. 

«Dragii mei, zice preotul cu prilejul ţinerii unei prelegeri 
oamenilor în vârstă, mă doare inima văzându-vă asa lipsiți si 
tigoriți. Nu e o poamă în tot satul, nu-i legumă și alte multe 
nu-s. In felul acesta cum să nu fim noi lipsiți si cum să nu 
ne meargă rău, când așă nepotrivit și atât de puţin ne știm 
folosi de tot ce este împrejurul nostru ? 

Cunosc oameni în alte sate cari câștigă zeci și sute de coroane 
în fiecare an numai din poame şi legumi şi cari pe lângă acest 
câștig, au și pentru casă hrană bună din roada grădinilor în 
tot timpul anului. 

In comuna Merișor s. p. nu e om care să nu aibă grădina 
Si curtea închisă; iar în aceste câte 5—10 meri, câţiva peri 
pruni, cireşi, vişini $. a. pomi. 

Și tot în Merişor o parte a grădinei este cultivată cu cele 
mai neapărat trebuincioase Zegumi: morcovi, pătrânjei, celer 

ceapă, aiu (usturoiu), sălată, fasole, ridichi, curechiu, cărălabe, pătlă- 
gele, ardeiu, castraveți, ș. a. 

La ce le sunt aceste bune Merișorenilor? Vai! La multe 
le sunt bune. 

- Începând de pe la Rusalii casa lor este îndestulată cu poame 
văratice, cum sunt cireşele și vişinile; când se gată aceste încep 
să se coacă perele văratice și așă mai departe urmând merele, 
prunele ş. a. O parte a poamelor cari se pot țineă mai mult, 
le tin adesea până încep să se coacă poamele în anul viitor, 

Din prune fac toamna asa numita miere de prune sau 
lictar, care e un nutremânt foarte plăcut și preţios, o parte a 
prunelor și perelor le uscă pe coșar, putându-se astfel mai bine 
păstră, iar din prune mai gătesc și asa numitul vinars sau rachiu 
de prune şi din mere vin de mere. Ceice au grădini mai mari 
si pomi mai mulţi și de soiu ales câștigă si sume frumoase, 
vânzând poame crude, poame uscate, lictar, ș. a. Astfel au ajuns 
Merișorenii la câștig din poame de zeci si sute de coroane și 
prin aceasta la îmbunătăţirea stării lor. 

Le-a ajutat mult la aceasta şi cultura legumilor, lucru pe 
care îl săvârşesc mai ales femeile. 

De ce folos sunt legumile? De foarte mare folos. 

O mâncare -gătită cu legumi e nu numai cu mult mai 
gustoasă, dar şi mai întărîtoare și sănătoasă. Asa e cu ori-ce 
zama, tocană, friptură ș. a. l ; 

Din o mare parte a legumilor se gătesc mâncări asa nu- 
mite de legumi, cum sunt: zama de sălată, de morcovi, de fa- 
sole, de mazere, de cărălabe, de crumpene ş. a.; apoi morcovii 
prăjiţi, fasolea și mazerea frecată, tocana de crumpene si de 
ceapă si curechiul călit, fără să mai pomenim ce bucată bună 
ne îmbie curechiul cu carne, ardeiul umplut ș. a. 

Toate sunt bune și folositoare, până chiar si hreanul, 
cimbrul, tărcănul, mărarul ș. a. 

Decum se desprimăvărează și până în ceealaltă primăvară 
Merișorenii au legumi îndeajuns pentru ei, si la unele case, 
cu grădini mai mari și femei mai harnice și cu minte, au și 
de vânzare. | 

Primăvara se începe cu sălata și ceapa, deodată cu aceste: 
cu ridichile, cu frunzele de pătrânjei, de tarhon, de aiu și de 
mărar; mai târziu vin la rând: mazerea, cărălabele, fasolea verde 
şi morcovii, cărora le urmează crumpenele, castraveţii, celerul, 
curechiul şi altele, 

lată aceste sunt legumile cele mai de căpetenie, cari dau 
o hrană bună în tot timpul anului, anume primăvara, vara și 
toamna luându-le în stare proaspătă din grădină, iar peste iarnă 
din pivniţă sau, în lipsa acesteia, din un bordeiaș s'au groapă 
făcute în vederea păstrării lor. 

Ei, dragii mei! Ce credeţi Dvoastră? N'am ulei oare 
și noi face ce au făcut Merişorenii aceia? 

Eu cred că da, trebuie să facem. Cu cât mai “îngrabă cu 
atât mai bine. ' 

„ Sfatul meu este: să stăruiți toți, ale căror grădini si curți 
vă sunt rău îngrădite sau cu totul deschise, să le închideţi, care 
cum puteți, dar să le închideţi. Unii cu gard de grădele, alţii 
cu gard de mărăcini aduși de pe coastele dealurilor, alții cu 
rămășițe de paie, ogrinji, tulei ș. a. până când vom află mod 
de a închide aevea bine toate grădinile. 

„Toţi ceice veţi da ascultare sfatului meu, închizându-vă 
curtea și grădina, o să aveţi prilejul de a sădi în ele la primă- 
vară câţiva altoi cum și de a cultivă legumi și în telul acesta 
o 'să ajungem și noi în scurt timp să avem grădini de pomi şi 
legumi ca și Merişorenii. 

Vrem să aducem pe bani din o grădină mare a ţării 
1000—2000 de altoi de meri și peri, cum și alți pomi nealtoiţi. 

Toţi sătenii puteți să cumpăraţi din aceşti pomi. Preţul 
lor are să fie foarte mic, poate nici atâta cât dă un fumător 
pe tutun într'o lună sau cât îl costă pe unl din Dvoastră un 
chef (petrecere) dintro sară. 

E toamnă. Invafatorul și eu ne-am gândit să lucrăm si pe 
altă tale pentruca comuna noastră să ajungă la pomi mulți, 
buni si ieftini. 

Ştiţi că grădina ada de peste un jugăr, am inchis'o. 
Toţi aţi dat mână de ajutor pentru ducerea la îndeplinire a 
acestui lucru bun. O parte a ei a fost săpată adânc cu hârlețul, 
și ceealaltă se va săpă rând pe rând până dă gerul. 

In partea săpată și greblată învățătorul împreună cu șco- 
larii a făcut straturi, în cari vom sămână sâmburi de poame, 
din cari apoi crescând pomi şi pe acestia altoindu-i, să putem 
umpleă cu timp toate grădinile, chiar și ulițele, drumurile ho- 
tarului și anumite locuri potrivite din hotar. 

lată aici am agonisit 2 litre de sâmburi de mere pădurețe, 
o litră de sâmburi de pere pădurețe, apoi sâmburi -de prune, 
cireșe, vişine ș. a, 

Acești sâmburi îi vom sămână în zilele aceste în straturile 
din grădina școalei, și cu acest prilegiu este de dorit ca să nu 
lipsească nici unul din Dyvoastră si, dacă se poate, să mai -vină 
si alți oameni, să vină cât de mulţi. Să nu vi se pară un lucru 
„nevrednic de luare aminte sămânarea și peste tot prăsirea și 
îngrijirea pomilor. Nu! Din potrivă. Să mă credeţi, pomii mulţi, 
când îi vom aveă, si îi vom aveă de bună seamă, vor pregăti 
un viitor mai bun pentru noi și pentru următorii rioștri». 

Despre folosul pomilor și legumilor şi despre modul cul- 
tivării lor atât preotul cât si învățătorul au vorbit oamenilor si 
cu alte prilejuri. 

Dar ei waw rămas numai la vorbă. Fapta, mai ales aceasta 
a fost care a mișcat și pornit pe săteni la lucru. 

Intro Sâmbătă după ameazi atât copiii și copilele din şcoala 
de repetiţie (dela 12—15 ani) cât Si mare mulțime de bărbaţi 
și câteva femei în vârstă se aflau în grădina școalei, unde în- 
vățătorul le-a arătat cum se samână sâmburii de mere și pere, . 
apoi cei de prune, vişine ș. a. 

Școlarii și o parte a oamenilor mai îndemânatici au să- 
vârșit lucrările trebuincioase la sămânat împreună cu învățătorul. ` 

Cu acest prilej li s'a arătat cum trebuie săpat pământul 
grădinei de cu toamna atât pentru cultura pomilor cât și pentru 
cultura legumilor. 

Ce s'a făcut la școală, a făcut și preotul în o parte a grădinei 
parohiale; iar în urma acestor pilde de fapte bune şi a îndem- 
nului neîntrerupt, ce li s'a dat, au urmat să facă și alții asemenea. 

In grădina preotului li s'a arătat oamenilor și cum trebuie 
făcute gropile pentru plantarea altoilor: cât de afunde, cât de 
largi și la ce depărtare, spunându-li-se că ele trebuie făcute 
de toamna. 

Cu bani de ai băncii s'au arvunit în timpul iernii 2000 
altoi de meri si peri și pentru școală un număr mai mare de 
pomişori nealtoiți: meri, peri, pruni, cireși, nuci, îrăgari.ș. a. 

Tot pe bani de ai băncii “au adus şi câţiva chilogrami 
de cele mai alese seminţe din tot felul de legumi. - 

Înspre primăvară Sa stăruit de nou pentru închiderea gră- 
dinilor, pentru săparea lor si pentru facerea gropilor pe seama 
altoilor. Mulţi au urmat poveţele ce li s'a dat și cei mai mulţi 
şi-au adunat și suma trebuincioasă pentru plătirea pomilor. 

Toţi cari şi-au închis grădina şi au săpat-o au căpătat câte 
2 altoi în cinste și sămânţa de legumi toată în cinste, 

Un altoiu, la fata locului în comună, sa venit cu 50 fileri ; 
asa că pentru suma de 5 coroane s'au căpătat 10 altoi frumoși, 
sănătoși și de soiu ales în vârstă de 4 ani. 

Pe seama școalei sa ţinut un număr mai mare de altoi . 
mai tineri. Preotul de asemenea a ținut un număr mai mare 
de altoi. Dintre ţăranii în stare mai bună sau găsit unii cari au 
cumpărat si câte 20 de altoi; astfel că altoii sau împărţit toți 
până la unul. 

Plantarea pomilor sa făcut cu toată îngrijirea. Când cu 
împărțirea lor sau plantat câţiva pomi la școală în vederea tu- 
turor oamenilor și a copiilor de școală, punându-se lângă fie- 
care câte un par și legând pomișorul de el.. Li sa mai spus 
apoi cum să ude și se îngrijască pomișorii. 

In urma atâtor sfaturi și pilde toți ceice au cumpărat pomi 
au si știut cum să-i pună si cum să-i îngrijască. 

Ca și cu pomii s'a urmat la școală, fiind de fata și multe 
femei, cu săpatul grădinei de legumi, facerea straturilor și 
sămânarea seminţelor de legumi. 

Femeile și în parte bărbaţii cum şi copiii şi copilele din 
școala de repetiție au făcut acasă cum li s'a arătat în grădina 
școalei. 

„Incă în acel an oamenii au văzut și s'au încredințat despre 
folosul legumilor; iar pomii s'au prins aproape toți, spre marea 
bucurie a stăpânilor lor, cari din acest început au luat îndemn 
pentru alte lucruri folositoare si după ei si alţii cari la început 
se codeau, stând neîncrezători la o parte. 


JURĂMÂNTUL. 


Noi Românii avem multe, foarte multe slăbiciuni. Dacă am 
stă odată şi am adună la un loc, întrun mănunchiu, toate slă- 
biciunile cari s'au înrădăcinat în mijlocul nostru, ne-am spăriă, 
ne-am îngrozi de numărul lor; astfel să nu ne uimească faptul 
că suntem săraci, că ne luptăm cu cele-mai simţitoare lipse si 
neajunsuri, și că foarte puţini sunt aceia dintre noi, cari cu mare 
greutate fac un pas înainte, pentrucă trebuie să știm, că cu cât 
numărul slăbiciunilor noastre e mai mare, noi cu atât mai mult 
mergem mersul racului, adecă în loc să înaintăm amăsurat gla- 
sului vremurilor de astăzi, din zi în zi sărăcim, slăbim, şi urmarea 
e, că atunci, când ni-a ajuns cuțitul la os, ne părăsim vatra 

strămoșească, ne părăsim nevasta și copilaşii și luăm lumea în 
cap, ne ducem la America. | 

Între slăbiciunile cari ne sărăcesc, ba de multeori pentru 
totdeauna ne și nenorocesc, ţine loc de frunte și purtarea sau 
faptele noastre cu privire la jurământ. | 

Ce este jurământul? | 

Jurământul este mărturisirea şi întărirea sărbătorească a ade- 
vărului, căci înaintea lui Dumnezeu — luăm deci de mărturie pe 
însuş Dumnezeu — recunoaştem sau nu recunoaştem că oarecare 
fapt a avut sau nu a avut loc. 

Jurământul deci e un lucru foarte însemnat, e un lucru sfânt. 

Noi însă de foarte multeori, aproape zilnic, nu ţinem seamă 
de aceasta, căci pentruca să ne înplinim nişte dorințe nedrepte, 
păcătoase, apoi din ură şi răzbunare, cu ușurință şi fără ca să 
gândim la urmări, călcăm în picioare atât de marea însemnătate 
şi sfinţenie a jurământului. 

Să lăsăm însă să vorbească faptele. 

Badea Ion a împrumutat lui badea George 100 coroane. 
După învoiala făcută, badea George e dator ca peste doauă luni 
să plătească banii. Vine această vreme, dar badea George nu 
plăteşte banii împrumutaţi. Roagă pe badea Ion ca să mai aștepte 
vre-o 2—3 săptămâni. Badea Ion însă merge la advocat ca să 
deie în judecată. pe badea George. Advocatul întreabă pe badea 
Ion, că cine a văzut când badea George a primit banii, cine sunt 
martorii? Badea Ion a dat banii acasă la el, și numai nevastă-sa 
a fost de faţă. Advocatul îi spune că aceasta nu e dovadă inde- 
stulitoare, și dacă badea George pune jurământ că el n'a primit 
cele 100 coroane, badea Ion pierde banii, ba mai trebuie să plă- 
tească și cheltuielle de proces, atât ale advocatului său, cât şi 
ale advocatului lui badea George, dacă în proces se va apără 
cu advocat. 

Ce face, ce zice badea Ion? Merge el acasă, ca cu vorbă 
bună să primească dela badea George cele 100 coroane? Stă el 
să gândească asupra lucrului, că adecă banii imprumutafi sunt 
în primejdie? Nu! El zice: „Vreau să pierd banii, plătesc toate 
cheltuelile de proces, numai să pună jurământ, că nu îmi este dator!“ 

Aceasta e nestrămutata lui hotărire, și nu este om pe lume 
care să-l poată capacità (înduplecă) căci el e îmbătat de bucurie 
şi fericire, că dă prilej lui badea George, să pună jurământ strâmb, 
să facă mărturie mincinoasă, şi astfel ţine mortiş la hotărîrea sa!!! 

Lucrul numai până aici ne priveşte. Că ce face badea 
George, pune el jurământ că a primit sau nu a primit banii, e 
altă treabă. 

Urmeuză deci să ne întrebăm? 

Este lucru creștinesc, este lucru cinstit, ca noi, lăsându-ne 
stăpâniţi de dorinţe nedrepte, neșănătoase, constrângem pe un 
semen de ai noștri, ca el să-şi ingreuneze sufletul, conştiinţa cu 
unul dintre cele mai mari păcate, să pună jurământ strâmb? 

Avem noi vrun câştig din aceasta? Nu! Câştig navem, ci 
din contră avem perdere, apoi ne-am îngreunat sufletul cu un 
păcat tot asa de mare, ca si păcatul victimei noastre. Da pen- 
trucă noi suntem autorii (făptuitorii) morali ai crimei, dar suntem 
totodată şi complicii (tovarăşii) nenorocitului, pentrucă noi l'am 
constrâns să pună jurământ strâmb, să facă mărturie mincinoasă, 
. L’am constrâns prin aceea, că dupăce am început procesul, ne- 
încetat am aţitat focul, Pam batjocorit, lam povestit la toţi oamenii 
din sat, şi el ca să ne facă să suferim pierdere, apoi din ură 
si răzbunare pune jurământ strâmb. 

Această slăbiciune, care este un rău pustiitor, foarte adânc 
înrădăcinat în mijlocul nostru, zilnic seceră 'victime. 

“Cat de mare este numărul acelora, cari în astfel de îm- 
prejurări pierd averi întregi, şi tot astfel cât de mare este nu- 
mărul acelora, cari poartă o peatră grea pe suflet? 

Şi de ce toate acestea? 

Pentruca să ne împlinim o dorinţă nedreaptă, pentruca să 
ne răzbunăm ? i 

Dumnezeu pe tot omul l-a făcut părtaş de darul minții, ca 
cu ajutorul ei să poată judecă ce este bine şi ce este rău, să 
poată face deosebire între aceste două lucruri însemnate. 

Noi însă n'avem ochi ca să vedem aceasta! 

Drumul pe care noi mergem se sfârșește la prăpastia per- 
zării, şi astăzi ori mâne trebue să cădem în aceea prăpastie, — 
deci făcându-ne semnul sfintei cruci, să ne lăpădăm de toate 
slăbiciunile şi, uniţi în cugete și simţiri, să pornim pe alt drum, 
pe drumul cel adevărat, şi atunci vom fi părtaşi de toate bună- 
tățile pământeşti. 

Alex. Țințariu, 

SOIURILE MAI ALESE DE ANIMALE ȘI ÎNGRI- 
JIREA LOR, 


(Prelegere poporală, ţinută cu ajutorul skiopticonului). 
(Sfârşit). 

Caii încă sunt de multe soiuri sau rase. Caii ţăranilor no- 
stri se numesc cai de munte* 1, cai de Ardeal: mărunți de statură 
şi nu prea frumoși, dar sunt foarte răbdurii și buni de picioare. 
Trece cu poveri pe poteci de munte, ca altul pe drum de tară. 

Mai aprig și ceva şi mai mare e calul arab* adus din pu- 
stiurile Arabiei, unde cu toate că nu are pășuni bune, dar cre- 
scut şi îngrijit de călăreţi foarte iscusiţi se face asa de frumos, 
In mers și mai ales în galop, cu ochii măriţi, cu nările încordate 
coama în vânt și coada ca un steag, îţi pare că sboară. 

Dar nici calul acesta nu creşte prea mare (145—150 cm.). 

E mai mare și mai puternic calul englez de sânge plin * care 
sa desvoltat din iepele ce au avut Englezii în vechime și armă- 
sari arabi. E neintrecut la alergări. Pe depărtări mai mici se ia 
la întrecere cu trenul-fulger, de aceea e şi foarte scump. Nu e 
gras, dar e foarte musculos (vânos), se văd vinele pe el ca 
nişte sfori. 

Sunt apoi soiuri de cai anume de povară, foarte mari si 
foarte grei. Nu sunt iuți, dar sunt foarte tari si pot duce poveri 
mari. Aga este calul de Muraköz,* mare si puternic, apoi cel de 
Pinegau,* foarte căutat prin orașe la purtarea omnibuselor și a 
altor poveri și caii urieşi englezi, cei mai puternici. Pe drum bun 
duc poveri până la 80 măji metrice, 

Dintre soiurile de oi, cele de pe la noi se numesc oi fur- 
cane de Ardeal *. Sunt mici de statură, au lână aspră, care nu se 
poate vinde scump, dar sunt bunișoare de lapte si se tin ușor. 

Tot în părţile ardelene, la marginile de cătră România se 
ține oaia numită țigaie*. Un soiu foarte bun de oi, care artrebui 
să fie cu mult mai lăţit. Au lână mai scurtă, decât cele ţurcane 
dar mai deasă si mai fină, din care se face pănura de aba şi 
unele stofe de haine negre. Sunt ceva mai mari și mai grele, 
decât cele ţureane, se ingrașe bine si au o carne gustoasă. De 
lapte încă: nu-s mai pe jos, decât ţurcanele. 





1 Steluţa însemnează schimbarea diapozitivei. 

Lâna cea mai scumpă, din care se fac postavurile cele fine 
o dă oaia numită merinoasa*, Dar oaia aceasta e gingaşe şi cere 
o îngrijire pe care oamenii nostri nu i-o pot da, 

Afară de aceste mai sunt multe soiuri de oi, unele vestite 
pentru lână, altele pentru carne. 

Pentru carnea multă şi bună, ce o dau sunt căutate oile 
engleze, * cari se desvoaltă foarte iute, sunt mari şi ajung o greutate 
Insemnata. 

Dintre toate animalele de casă porcul aduce foloŝul cel mai 
mare. El se sporeşte mai tare şi creşte foarte iute. 

La porci mai mult ca la oricare alte vite trebue să ţinem 
seamă de viţa sau rassa bună. La noi se lăţește tot mai mult 
felul de porci, ce se chiamă Manguliţa”* albă. Au păr mult şi creţ, 
de aceea nu sunt răi de frig, Cresc şi se îngrașă repede. Dau 
unsoare multă și slănină gustoasă. De spornici sunt cam de 
mijloc. | 

Mai mari şi mai grei se fac porcii englezi, buni mai ales 
de carne. Asa este soiul Jorkşir,* galben ori albi în păr, cu botul 
încovoiat în sus. Cresc foarte repede. Ingrăşaţi trag 2—2!/; 
miji metrice. Sunt cam golaşi.de aceea şi răi de frig. 

Vestiti de aporniei sunt porcii de Meisen.* O scroafă de ace- 
stea fată câte 12—16 purcei. 

O ramură aducătoare de frumoase venite e economia ga- 

liţelor. Carnea lor e cea mai gustoasă, oauăle nu pot lipsi dela 
nici o casă. iar penele lor fac ticneala aşternutului. La fiecare 
târg neguțătorii de ouă se imbulzesc, care de care se adune mai 
„multe. Milioane de coroane vin în teară an de an pe ona si 
găini. Și omul cel mai sărac încă are cu ce tinga o găină-două 
la casa lui si are bun folos din ele. Păcat, că economii noştri 
nu ţin galite mai multe şi mai alese. 

Afară de găinile, cunoscute si lăţite pe la noi, bune de ouă, 
dar mici şi cu puţină carne, sunt găinile Plimut*. Mari, grele, cu 
o carne foarte gustoasă şi multă. Penele lor sunt pistriţe, picioa- 
rele la cele mai multe galbene. 

Găinile Langsham,” cu pene negre ca ale corbului, mari și 
grăbite în desvoltare. 

Vestite și răspândite au ajuns, în vremea din urmă găinile 
numite Orpington *; găini mari si îndesate. Sunt două feluri de 
orpington, unele albe, altele galbine. In coadă au puţine pene. 
Sunt ouătoare și spornice. Ouăle pentru prăsilă se vând cu câte 
1 cor., iar cocoșii de prăsilă peste 10 cor, Dr. I. Radu. 

BUNEA. 
(Sfârşit). 


Colegii lui loan Grozav, vezi bine, nici lucrul acesta al lui 
nu-l aflară cum se cade. Ce credeţi, zicea unul. doară din milă 
a luat orfana la el? — De unde! A luat-o în speranţă, că va fi 
având pe undeva vre-un neam bogat, care aflând că el o ţine, 
să-i deie bani nenumărați pentrucă o ţine! E un fariseu! Apoi 
cum o mai ţine, rogu-te? O poartă îmbrăcată în vechituri, de cari 
lapădă nevastă-sa şi soacră-sa! Mă mir, că nu-i e chiar rușine! 

D'apoi. acasă — adăugea altul — că-i mai rea decât o ser- 
vitoare ; le lucră tot lucrul, mătură, spală vasele, cară lemne din 
lemnărie, legume din piată şi câte trebuiesc la casă toate!... 
Afară de aceea, le mai înfulică şi copiii, că de zgârcit ce e, nici 
servitoare la copii nu ţine! — Să facem ceva, să o luăm dela el, 
zise odată unul. 

Să o luăm, răspunse altul! 

Vezi bive, astfel de planuri se făceau în berărie, unde loan 
Grozav nu eră de faţă. Lucrul dară eră hotărît, ca să o iee dela 
el, dar unde să o ducă? Nici unul nu se îmbiă să o ţină, numai 
ştiă să invinovățiască şi să hulească pe loan Grozavu. El cam' 
auziă câte ceva din fleacurile colegilor săi, dar se făcea a nu 


auzi nimic, nu le luă nici într'o seamă. 
d * 


Odată, dupăce a încetat colera, prezidentul chiemă la o 
adunare pe toți amploiatii, nu numai pe cei dela judecătorie, ci 
dela toate oficiile din acel oraş. Locul adunării eră ospătăria. 
cea mare. Se duse şi loan Grozavu. Acolo prezidentul le ţinu o 
vorbire despre iubirea deaproapelui, care o termină cu vorbele: 
In mijlocul nostru este un bărbat, care pătruns de iubirea de:: 
aproapelui. a luat la sine o fetiţă orfană, rămasă dela un amploiat 
de ai noştri. Datori suntem fiecare din noi să facem aceea, ce 
face acest bărbat. Eu cred anume, c'ar fi bine să facem de azi 
încolo în fiecare an câte un bal, până va fi fetiţa aceea de măritat, 
Din banii, ce se vor adună dela baluri, se va da o parte celui 
ce ţine copila, iar ceealaltă se va depune spre păstrare, să i-se 
adune ceva zestre. Ce ziceţi, domnilor, la acest plan al meu? 


Să trăiască! Primim! Primim! strigară cu toţii. Nici unul 
nu vorbi mai mult. Dar loan Grozavu pasi un pas cătră prezident 
şi zise: „Domnule prezident! lubiţi şi stimaţi colegi! Sunt învoit 
Si eu cu cele propuse de di prezident. O faptă umană vom să- 
vârşi, dacă ne vom îngriji de viitorul orfunei, care acum e în 
casa mea. Dar vă rog să schimbaţi ceva din propunerea dlui 
prezident. Venitul curat al acelor petreceri să se depună intreg 
în casa de păstrare în favorul copilei, ca să aibă şi ea odată 
zestre, de-a fi să trăiască să se mărite; iar de n'ar trăi, acei 
bani să formeze baza unui fond de ajutorare a copiilor de am- 
ploiaţi rămaşi orfani. Incât pentru întreţinerea ei, de vă învoiţi 

să o lăsaţi la mine, eu nu primesc pentru asta nici o răsplată, 
In cinste o voi ţine, ca și cànd ar fi a mea. Să nu creadă cineva 
că mi-ar fi spre greutate. Vă asigur domnilor, nu-mi e nici spre 
o greutate. Unde mâncăm opt insi, poate mâncă si al nouălea; 
unde șed opt insi, are loc și al nouălea. Apoi de nu ştiu ce 
haine scumpe n'are trebuinţă, că e copilă. Când va fi mai mă- 
rişoară, si le va face ea însaș, că voi da-o să urmeze un curs 
de croitorie pentru femei. Vă rog dar să lăsaţi în grija mea sus- 
ţinerea ei. Ea se află bine la mine. 


Toţi priviau uimiţi unul la altul si nu se puteau miră de- 
ajuns, cum de refuză a primi ceva pentru întreţinerea copilei. 
In fine prezidentul îi mulţămi și se hotări, că aga să fie după 
cum a zis loan Grozavu. Balul prim în favorul orfanei se ţină la 
1 Februarie. Cassar se puse însuș prezidentul, care începu lista 
cu 3 fl. intrarea la bal şi 100 fl. in favorul orfanei. Erà un 
holteiu tomnatice, om cu stare şi de o bunătate deosebită. Când 
eră să plece şi loan Grozavu cu nevasta lui la bal, îl opri soacră-sa 
şi le zise: Dragii mei copii! Ştaţi câteva minute în loc. Uitaţi-vă, 
aci vă dau să puneţi pentru biata orfană, care acum e ca şi când 
ar fi a noastră, din partea mea 50 fl., din partea ta Ioane, 50 fl.; 
din partea ficei mele alti 50 fl.; -din partea fiecărui copil de al 
nostru câte 10 fl, la olaită 200 fl, taxa de întrare pentru 7 insi 
50 fl.; la olaltă 250 fl.: Pune-i bine, Ioane, şi-i dă cassarului 
numai decât, între martori. Apoi, fiiindeă zilele omului nime nu 
le știe câte sunt; acum mă lăsaţi sănătoasă, şi când veti veni 
poate să fiu rece. Deci să știți, că am ceva bani rămași dela 
bărbatul meu şi dela părinţii mei, îi veţi află colo sub armar, 
dacă veti ridică o podea. Acolo sunt puși bine. Ceva bani mărunți 
mai sunt şi în lada cea neagră dela câpătâiul patului meu. Ai 
„voştri să fie, fiţi tot cuminte și milostivi, cum sunteţi azi. Acum 
mergeţi în pace, dragii mei, şi vă petreceţi bine!“ 

Când ajunse loan Grozavu la hotel, nu eră decât numai pre- 
zidentul la cassă, cu lista, pe care stă scris 103 fl.: şi cu o far- 
furie dinainte, pe care erau banii puşi. loan Grozav însemnă cu 
mâna lui: Întrarea pentru şeapte persoane 50 fl. Ajutor pentru 
orfană dela: loan Grozavu 50 fl. ; Soacră-sa 50 fl.; Nevastă-sa 
50 fi. Cei 5 fii ai lui, fiecare câte 10 fl.=50 fi. Cu totul 250 fl. 
Prezidentul privi lung la ceeace insemnă loan Grozavu, şi cre- 
zând că s'a greşit, îi zise: Domnule, nu te-ai greșit cumva, iată 
iasă 250 fl., salarul dumnitale mai pe un an întreg“. „Nu m'am 
greșit, domnule prezident, iată aci sunt şi banii!“ 

Si scoase loan Grozavu 4 bancnote de câte 50 fl, și le dete 
la cassă. 

Mult se miră prezidentul de dărnicia acestui cancelist. Ce, 
iși gândeă el, ceştialalţi amploiaţi de abiă pot trăi de pe o zi pe 
alta din lefile lor, ba cei mai mulţi sunt plini de datorii, si loan 
Grozavu dispune de asa mulţi bani, încât pentru scopuri de bi- 
nefacere poate să deie sute! - 

Toată seara se gândi prezidentul, cum de loan Grozavu 
dispune de atâţi bani şi de atâta bunăvoință. 

Care cum veneă la cassă să plătească, văzând sumele solvite 
de loan Grozavu, se ruşină de a da puţin, fiecare da cel puţin 
10 fl. Astfel că, spre mirarea tuturor, în seara aceea se adună 
preste 1000 fi. în favorul orfanei, că public fu mare la bal din 
tot felul de oumeni. In pauza cea mare dela miezul nopţii se 
puse oaspeţii să cineze. Atunci într'un toast prezidentul făcu cu- 
noscut venitul curat incurs în favorul orfanei. In acel discurs 
ridică până la al şeptelea cer pe dl loan Grozavu, care nu 
numai s-a oferit a fi ingrijitorul copilei de când a devenit orfană, 
adăpostindu-o la sine, puuându-o la o masă cu el, purtându-o la 
școală ca şi când ar fi copila lui, ci — zise el — și acum a con- 
tribuit dânsul singur, cu casa dsale, mai mult decât noi toţi. Cu 
drept cuvânt deci îi putem schimbă numele, şi de azi încolo să 
nu-i zicem Grozavu, ci Bunea, că este bun de oficiu, bun de câş- 
tigat, bun de păstrat şi bun la inimă. Să cioenim deci toţi în 
sănătatea dlui Bunea!“ 

Din minuta aceea lui loan Grozavu toţi îi ziceau Bunea. 
Următorii lui încă poartă numele Bunea, desi nu toţi sunt chiar 
asa buni ca părintele lor. 

$ 

Peste câteva săptămâni se penziona directorul cancelariei. 
Erau mulţi petitori la acel post. Dar prezidentul îşi zice: Se pun 
in acest post însemnat un om harnic, care-l merită, deşi nu râv- 
nește, de-vcamdată la el. 

Si, spre mirarea tuturor, în câteva zile veni decret dela tm- 
părăţie, prin care dl loan Grozavu alias Bunea este numit director 
de cancelarie. Toţi rămaseră încremeniţi când auziră. Dar toţi 
recunoscură, că merită, că-i om bun de muncă, bun de câştigat, 
bun de cruțat și bun de inimă. 

De atunci a trecut mult. Domnul Bunea- Grozavu e sub glie, 
iar următorii lui toţi poartă numai numele Bunea; de Grozavu, 
şi-au uitat, deşi mulți ar trebui să nu se mai scrie Bunea, ci 
Grozavu, că sunt grozavi în năzdrăvânii, nu sunt ca di Bunea, 
fie iertat, despre care poporul vorbește cu pietate până in ziua 


de azi. 1. Pop-Reteganul. 


DIN POPOR. 


“ Blăstămul. 

Bade, bădişoru meu Murgu să se oblâncească, 
D'ajungă-te doru meu, La pământ să te trântească 
In mijlocul drumului Mâna stângă 
Pe spinarea murgului, Să ti-o frângă, 

Mâna dreaptă 
Să ti-o rupă. 
Să ţii frâu cu dinţii 
Să nu-ţi mai vie, a minţi. 


Ea din grai așă-mi grăiă: 


Bădiţi, bădişoru meu 
Ew nu-ţi poftesc altu rău, 


Să ţi-l deie Dumnezeu: 


Badea din graiu răspundea: Nouă boli 
Mandro, mândruleana mea, Nouă lingori 
Eu nu-ţi doresc altu rău Din arat 


Să ţi-l deie Dumnezeu; 
Când va fi la primăvară 
SA te scoafa patru-afară, 
Să te acopere cu tundra 
Să te-adape cu lingura, 
Când o fi lingura goală 
Să te întoarcă altă boală; 
Putreziţi-ar deștele 
Adunând mărgelele, 

Să-ţi cază inelele 

Să viu să-mi adun şi eu 
Poate-i şi vr'unul de-al meu. 


Până 'n cărat, 

Din culesu cânepii 

Până 'n ruptu cămăși; 

Să se ducă maică-ta 

După unt in şapte sate 
Dela şapte vaci fătate 

Să te ungi, bade, pe spate, 
După unt in dumbrăviţe 
Dela şapte bivoiiţe 

C'ăla-i leac dela mândruţe. 


Cules de Gh. T. 


ŞTIRI. 


Prelegeri poporale economice s'au ținut în 14 Iulie la 9 oare 
în Boşorod, desp. Haţeg. 1. Din vieaţa Românilor, cu schioptieonul 
de loan Popovici, profesor penzionat în Gelmar; 2. Din viaţa 
Românilor cu sebiopticonul de Ioan Popovici, profesor penzionat 
în Gelmar; 3. Combaterea beţiei şi a lenei, de Dr. Iacob Radu, 
vicar în Haţeg ; 4. Despre asigurarea vitelor, de Victor Pop, contabil 
în Haţeg; 5. Prăsirea, creşterea şi ţinerea vitelor cornute, de 
Pompei Popescu, contabil în Haţeg. A luat parte popor mult. Pre- 
legerile ascultate cu interes. S'au înființat atât în Boşorod, cât 
şi in Grădişte câte o agentură și-o bibliotecă poporală. Comi- 
tetul despărțământului a mai hotărît prin o colectă să se strângă 
banii trebuincioşi pentru cumpărarea unui schiopticon pe seama 


despărțământului. ii 


Au emigrat în săptămâna trecută din tara noastră 3942 
dintre cari 757 Maghiari, 1878 Slovaci, 325 Germani, 781 Croaţi 


şi 201 Români. 
[+) - 


Desp. Hida-Huedin îşi fine adunarea generală-cercuală in 
comuna Tămaşa la 28 Iulie. Se vor alege delegaţii pentru adu- 
narea generală dela Bistriţa. 








Tiparul tipografiei arhidiecezane Sibiiu. 

